open-index/open-wikipedia-markdown huggingface dataset:
სანადირო დანა

**სანადირო დანა** ისეთი დანაა, რომელიც გამოიყენება ნადირობის დროს ნადირის საკვებად მოსამზადებლად, ცხოველის გატყავებით და დაჭრით. ის განსხვავდება სანადირო ხანჯლისგან, რომელიც ტრადიციულად გამოიყენება გარეული ნადირის მოსაკლავად.

ზოგიერთი სანადირო დანა ველურ ბუნებაში სხვა დანიშნულებითაც არის ადაპტირებული, მაგალითად, ბანაკის დანა, რომლის გამოყენებაც მონადირეებს შეუძლიათ მაჩეტეს ან ნაჯახად სახით, როდესაც ეს სპეციალიზებული ხელსაწყოები არ არის ხელმისაწვდომი. ამ შემთხვევაში მათი ფუნქცია მსგავსია გადარჩენის დანის.

## დიზაინი 
სანადირო დანები ტრადიციულად უფრო განკუთვნილია საჭრელად და არა დასაჭერად და ჩვეულებრივ აქვს მხოლოდ ერთი მლესავი პირი. მისი პირი ოდნავ მოხრილია მოდელების უმეტესობაზე და ზოგ სანადირო დანას შეიძლება ჰქონდეს პირი, რომელსაც ქვს როგორც მოხრილი ნაწილი კანის მოსაცილებლად, ასევე სწორი ნაწილი ხორცის ნაჭრების დასაჭრელად. ზოგ დანას აქვს ნაწლავების კაუჭი. სანადირო დანების უმეტესობა შექმნილია „ტყავის მოსაცილებლად“ და აქვთ მომრგვალებული წვეტი, რათა რა დააზიანოს კანი მისი მოცილების დროს.

## დანის ტიპები 
ფიქსირებული პირიანი დანა - ფიქსირებული პირიან დანას აქვს პრქატიკული უპირატესობა მათი მაქრტივი დიზაინით. თუ ნადირი დიდი ზომისაა, ხოლო რელიეფი უფრო უხეში, ფიქსირებული პირიანი დანა ხშირად უკეთესი ვარიანტია მისი სიმტკიცისა და საიმედოობის გამო.

* **დასაკეცი დანა** - დასაკეც დანას აქვს უპირატესობა, რადგან მათი ტარება და დამალვა უფრო იოლია. ისინი ასევე ითვლებიან უსაფრთხოდ. მათი შენახვა ჯიბეში ადვილია.
* **წინა დანის გარეთ** – OTF დანებს ჩვეულებრივ გამოიყენებს სამხედრო პერსონალი.

* **შესაცვლელი პირიანი დანა** – დანები, რომლებსაც ურთიერთშესაცვლელი პირები ან სახელურები აქვთ, რომლებსაც შეიძლება ჰქონდეთ ცალკე პირები, რომელსაც ეწოდება შესაცვლელი პირიანი დანები.

## დანის პირის ტიპები 
* **საჭრელი წვერი** – საჭრელი წვერის მქონე დანის პირი თხელია და კარგად გამოიკვეთილი წვერი აქვს. თვითონ პირი შედარებით ბრტყელია. ამ ტიპის დანა გამოიყენება კანის გასაწმენდად და ტყავის მოსაცილებლად.
* **ჩამოსაშლელი წვერი** – ჩამოსაშლელი წვერის დანა სქელი და მოხრილია. ის გამოიყენება კანის გასაწმენდად და ტყავის მოსაცილებლად.
* **კანის გასაწმენდი პირი** – ამ ტიპის პირი სპეციალურად შექმნილია კანის გასაწმენდად. დანის პირი სწრაფად და ზუსტად აშორებს კანს ხორცისგან.

## მაგალითები 
სანადირო დანების შორისაა პუუკო, იაკუტური დანა და შარპფინგერი. ამერიკული დიზაინების უმეტესობა დაფუძნებულია ბოუის პატარა დანის ვერსიაზე. დანების შემქმნელი ბობ ლოვლესმა პოპულარული გახადა ჩამოსაწევ-წვეტიანი სანადირო დანა, როლო უილიამ სკაგელმა პოპულარული გახადა კემპინგის დანა.

## სქოლიო 
კატეგორია:დანები
სსრკ-ის ჩემპიონატი საერთაშორისო შაშში მამაკაცთა შორის 1962

**სსრკ-ის მე-8 ჩემპიონატი საერთაშორისო შაშში მამაკაცთა შორის** ჩატარდა უფაში. ქვეყნის ჩემპიონი გახდა ისერ კუპერმანი.

## ცხრილი 
## ლიტერატურა 
* *ჟურნალი „შაშკი“*, 1962, № 6, გვ. 10.

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
პერკედელი

**პერკედელი** ― ინდონეზიური სამზარეულოსთვის დამახასიათებელი ბოსტნეულის ფრიტერი . ის ყველაზე ხშირად კარტოფილის პიურესგან მზადდება, თუმცა არსებობს სხვა პოპულარული ვარიაციებიც, როგორიცაა პერკედელ ჯაგუნგი (სიმინდის პერკედელი), პერკედელ ტაჰუ (ტოფუს პერკედელი) და პერკედელ იკანი (დაკეპილი თევზის პერკედელი). კერძს იავურ ენაზე, ისევე როგრც მალაიზიასა და სინგაპურში, ბეგედილს უწოდებენ, რაც იმაზე მიუთითებს, რომ იგი მოცემულ ქვეყნებში იაველმა ემიგრანტებმა შეიტანეს.

## წარმომავლობა 
ითვლება, რომ პერკედელი წარმოიშვა ჰოლანდიური ფრიკადელენისგან, რომელიც ხორცის ბურთულებისგან შემდგარი კერძია. ეს განპირობებულია ინდონეზიის ისტორიული და კოლონიური კავშირით ნიდერლანდებთან. ფრიკადელენისგან განსხვავებით, პერკედელის მთავარი ინგრედიენტი არა ხორცი, არამედ კარტოფილის პიურეა.

## ინგრედიენტები 
პიურედ ქცევამდე კარტოფილის ნაჭრებს არ ხარშავენ, რადგან ამან შეიძლება პერკედელი ზედმეტად თხევადი გახადოს. ამის ნაცვლად, მას ღუმელში წვავენ. შემწვარი კარტოფილის პიურეს 1:1 თანაფარდობით ურევენ დაკეპილ ან მარინირებულ საქონლის ხორცს, თუმცა შესაძლოა პერკედელი საერთოდ არ შეიცავდეს მას. ამ ნარევს უმატებენ დაჭრილ მწვანე ხახვს და აზავებენ თეთრი წიწაკის ფხვნილით, შემდეგ მიღებული მასისგან აკეთებენ ბრტყელ, მრგვალ კატლეტებს და წვავენ.

კარტოფილის პიურეს გარდა, პერკედელის ინგრედიენტებად ასევე გამოიყენება ჩვეულებრივი ან მწვანე ხახვი, კრევეტები, თევზი, სიმინდი ან დაფქული ტოფუ.
## სქოლიო
კატეგორია:ინდონეზიური სამზარეულო
კატეგორია:კერძები ძირითადი ინგრედიენტებით
კატეგორია:კერძები
კატეგორია:კულინარია
კატეგორია:სამზარეულო
კატეგორია:აპეტაიზერები
გაეროს უშიშროების საბჭოს რეზოლუცია 444

**გაეროს უშიშროების საბჭოს რეზოლუცია 444** მიღებულია 1979 წლის 19 იანვარს, სადაც საბჭომ რეზოლუციების 425 (1978), 426 (1978), 427 (1978) და 434 (1978) გახსენების შემდეგ და გაეროს გენერალური მდივნის ანგარიშის განხილვის საფუძველზე, რომელიც შეეხებოდა ლიბანში გაეროს დროებით ძალებს (UNIFIL), გამოხატა შეშფოთება სამხრეთ ლიბანში შექმნილი მდგომარეობის გამო და აღნიშნა, რომ UNIFIL-ს ვერ ჰქონდა შესაძლებლობა დაესრულებინა თავისი ამოცანები მეორე მანდატის ვადის ამოწურვისას.

საბჭომ დაგმო ლიბანისა და განსაკუთრებით ისრაელის მხრიდან თანამშრომლობის ნაკლებობა გაეროს და ლიბანის დროებით ძალებთან (UNIFIL) მისი მანდატის განხორციელების საკითხში. რეზოლუცია ასევე აქებდა ლიბანის მთავრობას მის მცდელობებისთვის, რომ ხელახლა დაემყარებინა ხელისუფლების კონტროლი სამხრეთ ლიბანში. ეს მოხდა ლიბანის სამოქალაქო ომის კონტექსტში.

ძალების მანდატის გახანგრძლივებით 1979 წლის 19 ივნისამდე, რეზოლუციამ სთხოვა გაეროს და ლიბანის დროებით ძალებს (UNIFIL) გენერალურ მდივანთან თანამშრომლობით დაეხმარონ რეგიონის ტერიტორიაზე წესრიგისა და ხელისუფლების აღდგენაში, მათ შორის რეზოლუცია 425-ის სრული განხორციელებაში.

რეზოლუცია მიღებულია 12 ხმით არცერთი წინააღმდეგ, ხოლო ჩეხოსლოვაკიამ და საბჭოთა კავშირმა თავი შეიკავეს. ჩინეთმა მონაწილეობა არ მიიღო.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1979 წელი ისრაელში
კატეგორია:1979 წელი ლიბანში
ლევან ფანცულაია

**ლევან ფანცულაია** (დ. 26 თებერვალი, 1986, თბილისი) — ქართველი მოჭადრაკე, საერთაშორისო დიდოსტატი (2005).

## ბიოგრაფია 
2002 წელს გახდა მსოფლიო ჩემპიონი 16 წლამდე ჭაბუკთა შორის. 2007 წელს გაიმარჯვა დუბაის ღია ტურნირზე (Dubai Open). 

საქართველოს ეროვნული ნაკრების შემადგენლობაში მონაწილეობდა არაერთ საჭადრაკო ოლიმპიადაში (2006—2024). საქართველოს ხუთგზის ჩემპიონი (2008, 2015, 2021, 2022, 2025).

2005 წელს მონაწილეობდა მსოფლიო თასის გათამაშებაში, სადაც დაამარცხა ვადიმ მილოვი და სურია შეხარ განგული, თუმცა მესამე რაუნდში ბორის გელფანდთან დამარცხდა. მონაწილეობდა 2023 წლის მსოფლიო თასზეც.

სხვადასხვა დროს გამოდიოდა ესპანეთის (კლუბი „CA Cuna de Dragones-Ajoblanco Mérida“) და შვედეთის საკლუბო ჩემპიონატებში. 2018 წელს კლუბ „Malmö AS“-თან ერთად გახდა შვედეთის ჩემპიონი.

## შედეგების ცხრილი 
## რესურსები ინტერნეტში 
* ლევან ფანცულაიას შედეგები ოლიმპიადებზე (ინგლისური)

## სქოლიო 
კატეგორია:ქართველი მოჭადრაკეები
კატეგორია:დაბადებული 1986
კატეგორია:თბილისში დაბადებულები
ყველა წმინდანის ანტიოქიის მართლმადიდებლური ეკლესია

**ყველა წმინდანის ანტიოქიის მართლმადიდებლური ეკლესია** —აღმოსავლეთის მართლმადიდებლური სამრევლო როლიში, ჩრდილოეთ კაროლინა. კრება ექვემდებარება ჩრდილოეთ ამერიკის ანტიოქიის მართლმადიდებლური ქრისტიანული არქიეპარქიის მმართველობას, რომელიც წარმოადგენს ანტიოქიის უძველესი  საპატრიარქოს არქიეპარქიას.

### **ისტორია** 
ყველა წმინდანის კრება 1991 წელს დაარსდა.1992 წლის ოქტომბერში, ყველა წმინდანი მართლმადიდებლურ მისიად იქნა მიღებული ჩრდილოეთ ამერიკის ანტიოქიის მართლმადიდებლური ქრისტიანული არქიეპარქიის მიერ. მამა ნიკოლას სორენსენი მისიის პირველ პასტორად დაინიშნა, რომელიც 2020 წელს პენსიაზე გავიდა.
კრება მაიამისა და სამხრეთ-აღმოსავლეთის ანტიოქიის ეპარქიის დაქვემდებარებაშია. 
მიუხედავად იმისა, რომ სამრევლო ანტიოქიის მართლმადიდებლური ეკლესიაა, ის პანეთნიკურია,  ღვთისმსახურება ძირითადად ინგლისურ ენაზე მიმდინარეობს.2016 წლის იანვარში, ყველა წმინდანმა ფუკეი-ვარინაში დააარსა მისია, წმინდა რაფაელის მართლმადიდებლური მისიის ეკლესია.

## რესურსები ინტერნეტში
*https://allsaintsorthodox.org/

## სქოლიო
კატეგორია:ეკლესიები
კატეგორია:აშშ
მურატური

**მურატური** (რუმ. **Murături**) ― ბოსტნეული ან ხილი, რომელიც მარილწყალშია დამწნილებული და უმატებენ კამას, დაფნის ფოთლებს, ნიახურსა და სხვა ისეთ არომატიზატორებს, რაც გავრცელებულია რუმინულ და მოლდოვურ სამზარეულოებში. მწნილი, როგორც წესი, მზადდება ადგილობრივი წარმოების პროდუქტებისგან, მაგალითად: ჭარხალი, კიტრი, მწვანე პომიდორი (რუმ. *gogonele*), სტაფილო, კომბოსტო, ბულგარული წიწაკა, საზამთრო, სოკო, თალგამი, ნიახური და ყვავილოვანი კომბოსტო.

დუღილის შემდეგ, მწნილის წვენი მჟავე ხდება და ზოგჯერ იყენებენ წვნიანებში, როგორიცაა ბორში.
## სქოლიო
კატეგორია:რუმინული სამზარეულო
კატეგორია:აპეტაიზერები
კატეგორია:ბოსტნეულის კერძები
კატეგორია:სამზარეულო
კატეგორია:კერძები
კატეგორია:კულინარია
ადმირალის სახლი (გუბერნატორთა კუნძული)

**ადმირალის სახლი** — ისტორიული შენობა, რომელიც მდებარეობს ნოლან პარკის რაიონში, ნიუ-იორკის ნავსადგურში. თავდაპირველად იგი დააპროექტა მარტინ ე. ტომპსონმა ბერძნულ სტილში  და დასრულდა 1843 წელს. ადმირალის სახლი შეტანილია როგორც ისტორიული ადგილების ეროვნულ რეესტრში.
## ისტორია 
ის 1840 წელს დააპროექტა მარტინ ე. ტომპსონმა ბერძნულ  სტილში და მშენებლობა 1843 წელს დასრულდა.
სახლის უკანა მხარე 1936-37 წლებში ჩარლზ ო. კორნელიუსმა გადააკეთა, რომელმაც სახლის თავდაპირველი მწვერვალისებრი სახურავი მოხსნა.

### გამოყენება 
გუბერნატორების კუნძულზე განთავსებული იყო აშშ-ის არმიის პოსტი, რომელიც მონაცვლეობით ცნობილი იყო როგორც ფორტ კოლუმბუსი და ფორტ ჯეი და შტაბ-ბინა 1870-იანი წლებიდან 1965 წლამდე, როდესაც შენობა ცნობილი იყო როგორც **კომანდორის საცხოვრებელი** ან საცხოვრებელი 1.   მაცხოვრებლები იყვნენ:ომარ ნ. ბრედლი, რობერტ ლი ბულარდი, ადნა ჩაფი, ჯონ ჯ. პერშინგი, უოლტერ ბედელ სმიტი, ლეონარდ ვუდი, ჯონათან უეინრაიტი და უინფილდ სკოტ ჰენკოკი.

## რესურსები ინტერნეტში
*ფოტოები
## სქოლიო
კატეგორია:სახლები
კატეგორია:სახლები კონტინენტების მიხედვით
კატეგორია:სახლები ქვეყნების მიხედვით
კატეგორია:შენობები და ნაგებობები ადგილმდებარეობის მიხედვით
კატეგორია:შენობები და ნაგებობები არქიტექტორების მიხედვით
კატეგორია:შენობები და ნაგებობები ქალაქების მიხედვით
კატეგორია:შენობები და ნაგებობები ქვეყნებისა და ტიპების მიხედვით
Guilt Trip (სიმღერა)

**Guilt Trip** ამერიკელი ჰიპ-ჰოპ არტისტის, კანიე უესტის სიმღერა, მისი მეექვსე სტუდიური ალბომიდან Yeezus (2013). სიმღერის პროდიუსერია უესტი, მაიკ დინი, S1; დამატებითი პროდიუსერული კრედიტი - ტრევის სკოტს და Ackeejuice Rockers,  Lords of the Underground-ის „*Chief Rocka*“-ს (Popcaan-ისა და ტრევის სკოტის მონაწილეობით) და Pusha T-ს „*Blocka*“-ს სემპლებისთვის. სიმღერის ტექსტი წარუმატებელი ურთიერთობის გახსენებას ეხება, *Yeezus*-ის ერთ-ერთი ტრეკის, „*Blood on the Leaves*“, მსგავსად. უესტი ვოკალს რეპისა და სიმღერის საშუალებით ასრულებს ავტოტუნის პროცესორის მეშვეობით, რაც მის 2008 წლის ალბომს, 808s & Heartbreak-ს მოგვაგონებს. სიმღერაში შედის რეპერ კიდ კუდის ვოკალი, რომელმაც მოგვიანებით უარყოფითი აზრი გამოთქვა მონაწილეობაზე, რადგან მისი ვოკალი წლების წინ იყო ჩაწერილი.

გამოსვლის შემდეგ, სიმღერამ მუსიკალური კრიტიკოსებისგან დადებითი შეფასებები მიიღო, მათ შორის მის მელოდიურ ჟღერადობაზე არაერთი კომენტარი. სიმღერამ აშშ-ის ბილბორდის Bubbling Under R&B/Hip-Hop Songs ჩარტში მეორე ადგილი დაიკავა. უესტმა სიმღერა ცოცხლად შეასრულა 2013 წელს The Yeezus Tour-ზე.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:სიმღერები ტრავის სკოტის პროდიუსერობით
კატეგორია:ჰიპ-ჰოპი
Hold My Liquor (სიმღერა)

**Hold My Liquor** – ამერიკელი რეპერ კანიე უესტის სიმღერა, მისი მეექვსე სტუდიური ალბომიდან Yeezus (2013). პროდიუსერები ძირითადად უესტი და მისი დიდი ხნის თანამშრომელი, მაიკ დინი არიან, რომელიც ასევე გიტარის სოლოს ასრულებს, დამატებითი პროდიუსერები კი Arca და Noah Goldstein არიან. სიმღერაში ვოკალის ნაწილი ეკუთვნით რეპერ Chief Keef-სა და მომღერალ-სიმღერების ავტორ ჯასტინ ვერნონს. ეს არის ჰაუს ბალადა, რომელიც აგებულია პულსირებად სინთეზატორულ რიტმზე მეტალის ხმებით. სიმღერაში უესტი შემთხვევით ხვდება ყოფილი შეყვარებულის სახლში, უგუნური სქესობრივი აქტისათვის, ტექსტი კი შეიცავს მინიშნებებს ნარკოტიკების მოხმარებაზე, ურთიერთობებსა და თვითშეფასებასთან დაკავშირებულ პრობლემებზე. 

სიმღერამ მუსიკალური კრიტიკოსების მოწონება დაიმსახურა, რომლებმაც შეაქეს მისი ინსტრუმენტული ვერსია, უესტის ვერსი, დინის გიტარის სოლო და ვერნონისა და Chief Keef-ის შესრულება; ერთ-ერთმა მიმომხილველმა სიმღერა 2013 წლის საუკეთესო სიმღერების სიაში შეიყვანა. მიუხედავად იმისა, რომ სიმღერა სინგლის სახით არ გამოსულა, მან მოახერხა შეერთებულ შტატებში ბილბორდის Bubbling Under Hot 100, Hot R&B/Hip-Hop Songs ჩარტებში მოხვედრა. ვესტმა სიმღერა შეასრულა *Yeezus*-ის ტურნესა და გლასტონბერის ფესტივალზე 2015 წელს. ლორდემ და CEO-მ ქავერ ვერსიად შეასრულეს 2013 წელს.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:ჰაუს მუსიკა
Bound 2 (სიმღერა)

**Bound 2** ამერიკელი რეპერ კანიე უესტის სიმღერა, რომელიც მისი მეექვსე სტუდიური ალბომის, "Yeezus" (2013) ბოლო ტრეკია.  პროდიუსერები არიან ვესტი და ჩი პოუპი, დამატებით პროდიუსერებს კი ერიკ დენჩიკი, ნოა გოლდშტეინი, No I.D. და მაიკ დინი. სიმღერაში გამოყენებულია ამერიკელი სოულ მომღერლის, ჩარლი უილსონის ვოკალი. *Bound 2* შეიცავს სემპლებს Ponderosa Twins Plus One-ის „*Bound*“-დან და სტრიქონებს *- „Uh-huh, honey“* და „*Alright*“ ბრენდა ლის სიმღერიდან - „''Sweet Nothin's*". სიმღერაში ასევე გამოყენებულია Wee-ის „*Aeroplane (Reprise)*“ ბრიჯისთვის, რომელსაც ჩარლი უილსონი ასრულებს.

სიმღერამ მუსიკალური კრიტიკოსებისგან საყოველთაო აღიარება დაიმსახურა, რომლებმაც იგი ალბომის ერთ-ერთ მთავარ მომენტად დაასახელეს და მისი სოულზე გავლენიანი, სემპლებზე დაფუძნებული ნამუშევარი, უესტის სადებიუტო სტუდიურ ალბომს, The College Dropout-ს (2004) შეადარეს. სიმღერამ დიდი ბრიტანეთის სინგლების ჩარტში 55-ე ადგილი დაიკავა, ხოლო აშშ-ის Billboard Hot 100 ჩარტში - მე-12 ადგილი. სიმღერამ 57-ე ყოველწლიურ გრემის დაჯილდოებაზე ორი ნომინაცია მიიღო, კატეგორიებში „საუკეთესო რეპ სიმღერა“ და „*საუკეთესო* რეპ/სიმღერის შესრულება“. უესტმა "*Bound'' 2" ცოცხლად შეასრულა Later...-ში ჯულს ჰოლანდთან და ჯიმი ფელონის შოუში „ღამის შოუ ჯიმი ფელონთან ერთად“.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:2013 წლის სინგლები
კატეგორია:ჰიპ-ჰოპი
ტუესენ-პეტერსენის სახლი

**თიუსენ-პეტერსენის სახლი** (**Thuesen-Petersen House**), მდებარეობს  260 W. Center St., ქალაქ სკიპიოში. იუტა — არის ისტორიული პეირ-ჰაუსის ტიპის შენობა, რომელიც აშენდა დაახლოებით 1870 წელს. იგი შეტანილია ეროვნული ისტორიული ღირსშესანიშნაობების რეესტრში 1983 წელს.

ისტორიულ აღწერაში შენობა შეფასებულია როგორც „მნიშვნელოვანი მაგალითი სკანდინავიური ხალხური არქიტექტურისა იუტაში“, და აღწერილია შემდეგნაირად:
სახლი აშენებულია ადგილობრივი წარმოების ყვითელი აგურით, კედლები ამოყვანილია კომონ-ბონდ ფორმით. თავდაპირველად სახლი იყო ერთსართულიანი, სწორი ფრონტონის სახურავით და შიდა წყვილი ბუხრებით, რომლებიც გრძივი ქედის ხაზზე იყო განთავსებული.  მეორე სართული დაემატა 1887 წელს.   

სახლი ააშენა ჯონ თიუსენმა, რომელიც დაიბადა კოპენჰაგენის მახლობლად, დანიში 1843 წელს. 

სახლი ასევე უკავშირდება იენს პეტერსენს, რომელიც დაიბადა ქალაქ რამსინში, ჰვიდბიერგში, დანია, 1860 წელს. 1875 წელს ის, მამამისი ნილსი და ძმა ანდრეასი ერთად გადავიდნენ იუტაში. იენს პეტერსენმა სახლი იყიდა 1879 წელს. 1887 წელს იენსმა დაამატა მეორე სართული და აგრეთვე ააშენა მაღაზია მიწის ნაკვეთზე. მაღაზია მოგვიანებით, 1936 წელს, გადატანილ იქნა მეინ სტრიტზე.
## რესურსები ინტერნეტში
*Wikiwand

## სქოლიო
კატეგორია:სახლები
კატეგორია:შენობა
კატეგორია:აშშ
არაბული სალათი

**არაბული სალათი** — არაბული სამზარეულოს შემადგენელი ნაწილი. ეს ტერმინი აერთიანებს მრავალფეროვანი ხილის, ბოსტნეულისა და სანელებლის ნაზავს და ხშირად მიირთმევენ მეზეს ნაწილად. არაბული სალათები მოიცავს ლიბიისა და ტუნისის სამზარეულოს გარკვეულ ნაწილებსაც, როგორებიცაა ტუნისური სალათი, შავი ზეთისხილისა და ფორთოხლის სალათი (*salatat zaytoon*) და შემწვარი სალათი (მზადდება წიწაკის, პომიდვრის, ნივრისა და ხახვისგან, უმატებენ ზეთილსა და თინუსს). 

გარდა ამისა, არაბულ სალათებად ითვლება სირიული და ლიბანური კერძებიც, მაგ. არტიშოკის სალათი (*salatat khurshoof*) და ჭარხლის სალათი. (*salatat shamandar*). ამავე კატეგორიაში შედის პალესტინური და იორდანიული სალათები. სხვა პოპულარული არაბული სალათებია ფატუში და ტაბული.

ჟურნალში „''Woman's Day''“ გამოქვეყნებული არაბული სალათის რეცეპტი შეიცავს დაჭრილ პომიდორს, კიტრსა და ხახვს. მომზადებისას, ხახვის გარდა, ყველა ბოსტნეულს ფრცქვნიან. ამ ინგრედიენტებს ხშირად ურევენ ახალ ოხრახუშს, პიტნას ან რეჰანს და უმატებენ ახლად გაწურული ლიმონის წვენსა და ზეითუნის ზეთს. არაბული სალათი არ შეიცავს სალათის ფურცლებს. ეს კერძი მომზადებისთანავე უნდა მიირთვათ. სხვა ვარიაციებში სალათს მიირთმევენ შემწვარ პიტას ნაჭრებთან ერთად. შესაძლოა ლიმონისა და ზეთის სოუსს სუმაკიც დაუმატონ.

## რეგიონული ვარიაციები 
### სირია 
შაიფურა სირიული სალათია, რომელიც შანკლიშის, დაჭრილი პომიდვრის, ხახვისა და სხვა მრავალგვარი ინგრედიენტისგან მზადდება. მას შანკლიშის სალათსაც უწოდებენ და პოპულარულია მეზობელ ქვეყნებშიც.

### პალესტინა 
პალესტინაში არაბული სალათი ცნობილია, როგორც „ალ-ბუნდურა” (პომიდვრის სალათი). მას ბრინჯის კერძებთან მიირთმევენ. კერძს ასევე უწოდებენ „ფალახიეს” (ლევანტური არაბული: سلطة فلاحية, სიტყვასიტყვით ითარგმნება, როგორც „გლეხის სალათი“) ან „წვრილად დაჭრილ სალათს“. ასევე ცნობილია მისი ტაჰინის სოუსით მომზადებული ვერსია. კიდევ ერთი ვარიაციაა დაგას სალათი, რომელიც პოპულარულია ღაზას სექტორში და მზადდება კამის თესლის, წიწაკისა და პომიდვრის სანაყში დანაყვით.

### ეგვიპტე 
ბალადის სალათი არის ეგვიპტური კერძი, რომელიც მზადდება კიტრის, პომიდვრის, პიტნის, ხახვისა და ვინეგრეტის სოუსისგან.

## მსგავსი კერძები 
ახლო აღმოსავლეთში არაბული სალათის მსგავსი კერძებია სპარსული (შირაზის), ებრაული, თურქული და ბერძნული სალათები.

## სქოლიო
კატეგორია:არაბული სამზარეულო
კატეგორია:კერძები
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:სამზარეულო
კატეგორია:კულინარია
ათასი ბიჭის კოცნა

**ათასი ბიჭის კოცნა** (2016) — ახალგაზრდული სასიყვარულო რომანი ტილი კოულის ავტორობით. იგი მოგვითხრობს ბავშვობის შეყვარებულების ტრაგიკულ სიყვარულზე, რომელთა ცხოვრებას განსაზღვრავს ფატალური დაავადება და სიკვდილი. TikTok-ზე ყურადღების მიპყრობის შემდეგ, წიგნი გახდა ბესტსელერი. მას მოჰყვება გაგრძელება, "ათასი დამსხვრეული ნაწილი" (2024), ხოლო მიმდინარეობს კინოადაპტაციის მუშაობა.

## სიუჟეტი
გოგონა (პოპი ლიჩფილდი) და ბიჭი (რუნ კრისტიანსენი) პირველად ბავშვობაში დამეგობრდნენ. როდესაც პოპის ბებია გარდაიცვლება, იგი აიძულებს პოპის, რომ სრულფასოვნად იცხოვრებს და ათასობით კოცნას, როგორც ალუბლის ყვავილის ფურცლებს ქილაში, ჩაწერს. პოპი და რუნი ბედნიერად კოცნიან მანამ, სანამ თხუთმეტი წლის ასაკში რუნის ოჯახი მშობლიურ ნორვეგიაში არ დაბრუნდება. ორი წლის შემდეგ ის დაბნეული და განაწყენებული ბრუნდება, რომ პოპიმ მიატოვა. როდესაც ისინი ხელახლა დაუკავშირდებიან ერთმანეთს და ადრინდელ ურთიერთობას იხსენებენ, რუნი იგებს, რომ პოპის ტერმინალური დაავადება დაუდგინდა. თავდაპირველად მან ეს რუნისგან დამალა, რათა მას არ ენახა მისი ტანჯვა. პოპი და რუნი პოპის სიკვდილამდე ცოტა ხნით ადრე ერთმანეთს მეათასედ კოცნიან ერთმანეთს.

## მიღება
„ათასი ბიჭის კოცნამ“ ყურადღება მიიპყრო TikTok-ზე, სადაც BookTok-ის საზოგადოებამ ის ცრემლების მომგვრელად მიიღო. საშუალო სკოლის გაზეთ The Talon-ის რეცენზენტმა შეაქო წიგნის გზავნილები სიყვარულისა და შინაგანი ძალის შესახებ. წიგნი შვიდი თვის განმავლობაში იყო ნიუ-იორკ ტაიმზის ბესტსელერების სიაში და 2016 წელს იყო ნომინირებული Goodreads Choice Award-ზე, როგორც მკითხველთა საყვარელი ახალგაზრდული მხატვრული ლიტერატურა.

## ფილმი
Netflix ამ წიგნის მიხედვით ფილმს ქმნის და მის რეჟისორი სტივენ ჩბოსკი იქნება.

## გაგრძელება
ათასი დამსხვრეული ნაწილი(2024) მეორე წიგნია. ის მოგვითხრობს პოპის დის ისტორიას, თუ როგორ გადაიტანა მან პოპის გარდაცვალება. ეს წიგნი ნომინირებული იყო 2024 წლის Goodreads Choice Award-ზე იმავე კატეგორიაში, როგორც პირველი წიგნი.

## სქოლიო
კატეგორია:ლიტერატურა
კატეგორია:რომანები
კატეგორია:წიგნები
კატეგორია:წიგნები ავტორის მიხედვით
კატეგორია:ქალი მწერლები ეროვნების მიხედვით
კატეგორია:ქალი მწერლები ლიტერატურული მიმდინარეობის მიხედვით
კატეგორია:წიგნები ათწლეულის მიხედვით
კატეგორია:2016 წლის წიგნები
კატეგორია:2016 წლის რომანები
ჰიმენოგასტერისებრნი

**ჰიმენოგასტერისებრნი** () — სოკოების ოჯახი ფირფიტოვანთა რიგისა, რომელშიც შედის 1500-მდე სახეობა 21 გვარიდან. ოჯახში ერთიანდება როგორც ფირფიტებიანი, ისე ცრუტრიუფელის ფორმის სოკოები.

ადრე, მოლეკულურ ანალიზებამდე, ამ ოჯახში მხოლოდ ცრუტრიუფელის ფორმის სოკოები ერთიანდებოდნენ. თუმცა, დნმ-ის კვლევებმა აჩვენა, რომ მრავალი ქუდიანი სოკოც, ევოლუციურად, სწორედ ამ ოჯახს ეკუთვნის.

## რესურსები ინტერნეტში
*

*
*

## სქოლიო
კატეგორია:სოკოების ოჯახები
კატეგორია:ჰიმენოგასტერისებრნი
ნაპაიედლას სასახლე

მინი|ნაპაიედლას სასახლე
**ნაპაიედლას სასახლე** () — კულტურული მემკვიდრეობის ძეგლი ჩეხეთის ქალაქ ნაპაიედლაში. ნაპაიედლას სასახლე 1764–1769 წლებში ბრნოელი არქიტექტორის ფრანტიშეკ ანტონინ გრიმის პროექტით ააგეს. ეს კულტურული მემკვიდრეობის ძეგლი დღეს კერძო საკუთრებაშია.
მასში ფუნქციონირებს სასტუმრო და სივრცე სხვადასხვა ღონისძიებების გასამართად. ნაპაიედლას სასახლე დახურულია დამთვალიერებელთათვის. 

## აღწერა
ნაპაიედლას სასახლე ორფრთიანი U-ფორმის სამსართულიანი შენობაა. სასახლეში 50-ზე მეტი მისაღები ოთახია. ციხის ინტერიერში გამორჩეულია წრიული სარკისებური დარბაზი, რომელიც სტუმრების მისაღებ ან საცეკვაო დარბაზის ფუნქციას ასრულებდა. მნიშვნელოვანი სივრცეებია ჰოლანდიელი ოსტატების, ბაროკოს სტილის, დიდი სასადილო და სამლოცველო ოთახები. სასახლის გარშემო დაახლოებით 10 ჰექტარ ფართობზე გაშენებულია პარკი, რომელიც ფრანგული და ინგლისური სტილით არის შექმნილი. პარკში არის სათევზაო ტბორი, დგას იშვიათი სახეობის ხეები და მრავალი ქანდაკება. აგრეთვე გოლფის მოედანი, ჩოგბურთისა და ხელბურთის კორტები. სასახლის ამ უზარმაზარ ტერიტორიას აქვს ორი მთავარი კარიბჭე ჩრდილოეთით და სამხრეთით. აგრეთვე ორი მცირე კარიბჭე აღმოსავლეთითა და ჩრდილო-აღმოსავლეთით.

## ისტორია
ნაპაიედლას სასახლე არქიტექტორ ფრანტიშეკ ანტონინ გრიმის პროექტითა და ხელმძღვანელობით ქვის ოსტატმა ანტონინ სლოვაჩეკმა ააგო. შენობა გვიანი ბაროკოს სტილის რეზიდენციაა და თავდაპირველად ნაპაიედლას მფლობელ დიდგვაროვან ანა მარია როტალისთვის აშენდა. 1886 წელს რეზიდენციის მახლობლად არისტიდეს ბალტაცმა დააარსა ინგლისური ცხენების ცხენთსაშენი მეურნეობა, რომელიც დღესაც ამ ტიპის ყველაზე მნიშვნელოვანი დაწესებულებაა ჩეხეთის რესპუბლიკაში.

1935 წელს ნაპაიედლას სასახლე კომპანია ბატიამ შეიძინა. იან ანტონინ ბატიას აქ სასწავლებლის გახსნა სურდა. მეორე მსოფლიო ომის დროს მესამე რაიხის მესვეურებმა კომპანიას სასახლე ჩამოართვეს და მასში ჰიტლერის ახალგაზრდული რაზმი იყო განთავსებული. ომის დასრულებამდე შენობის დატოვებამდე მათ სასახლე მნიშვნელოვნად დააზიანეს.

## რესურსები ინტერნეტში
*

## სქოლიო
ტაბულე

**ტაბულე** (არაბ. **تبولة**) ― ლევანტური სალათი, მზადდება წვრილად დაჭრილი ოხრახუშის, ბულგურის, პომიდვრის, პიტნისა და ხახვისგან. ბოსტნეულის ნაზავს ზეითუნის ზეთს, ლიმონის წვენს, მარილსა და ტკბილ წიწაკას ამატებენ. ზოგიერთ ვარიანტში ბულგურის ნაცვლად სალათის ფურცლებს ან სემოლინას იყენებენ
. ტაბულეს მიირთმევენ აღმოსავლეთ ხმელთაშუა ზღვის ქვეყნებსა და არაბულ სამყაროში. ჰუმუსის, ბაბა ღანუშის, პიტას პურისა და არაბული სამზარეულოს სხვა ელემენტების მსგავსად, ტაბულე პოპულარული კერძი გახდა ამერიკის შეერთებულ შტატებშიც.

## ეტიმოლოგია 
ლევანტური სიტყვა „ტაბულე“ მომდინარეობს არაბული სიტყვიდან „tābil“, რომელიც თავის მხრივ არამეული ძირიდან წარმოიშვა და ნიშნავს სუნელს ან საწებელს. ინგლისურ ენაში ეს სიტყვა პირველად 1950-იან წლებში გამოიყენეს.

## ისტორია 
კერძი ლიბანისა და სირიის მთებში წარმოიშვა და ახლო აღმოსავლეთში ერთ-ერთ ყველაზე პოპულარულ სალათად იქცა . ლიბანში  ყოველწლიური დღესასწაულიც კი არსებობს, რომელიც ტაბულეს ეძღვნება – 2001 წლიდან ის ივლისის თვის პირველ შაბათს აღინიშნება.

## რეგიონული ვარიაციები 
არაბულ სამყაროში, განსაკუთრებით სირიაში, ლიბანსა და პალესტინაში, ტაბულეს, როგორც წესი, მეზეს ნაწილად მიირთმევენ. სირიელები და ლიბანელები ამ კერძში ბულგურზე ბევრად მეტ ოხრახუშს იყენებენ. არსებობს სალათის თურქული ვარიაციაც, რომელიც ცნობილია, როგორც კისირი. ტაბულეს ერთ-ერთ უძველეს ვარიანტს ტერჩოტს უწოდებენ, ხოლო დომინიკის რესპუბლიკაში სირიელი და ლიბანელი ემიგრანტების მიერ შემოშავებულ ადგილობრივ ვერსიას ტიპილე ეწოდება. სალათა ძალიან ცნობილია ისრაელშიც.

## სქოლიო
კატეგორია:აპეტაიზერები
კატეგორია:კერძები ძირითადი ინგრედიენტებით
კატეგორია:კერძები
კატეგორია:კულინარია
კატეგორია:არაბული სამზარეულო
კატეგორია:სამზარეულო
კახალი (მთვარის კრატერი)

**კრატერი კახალი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ესპანელი ექიმისა და ჰისტოლოგის, სანტიაგო რამონ-ი-კახალის პატივსაცემად (დაამტკიცა საერთაშორისო ასტრონომიულმა კავშირმა 1973 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 8.57 კმ, სიღრმე — 1.43 კმ.

## სატელიტური კრატერები 
კახალის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
კურტ ზაქსი

მინი|კურტ ზაქსი
**კურტ ზაქსი** (; დ. 29 ივნისი, 1881, ბერლინი, — გ. 5 ნოემბერი, 1959, ნიუ-იორკი) — გერმანელი მუსიკისმცოდნე, თანამედროვე ორგანოლოგიის (მუსიკალური ინსტრუმენტების სისტემური კვლევისა და კლასიფიკაციის) ერთ-ერთი ფუძემდებელი.

დაამთავრა ბერლინის უნივერსიტეტი (1904). 1920 წლიდან იყო ბერლინის მუსიკის უმაღლესი აკადემიისა და უნივერსიტეტის პროფესორი. ებრაული წარმომავლობის გამო 1933 წლიდან ემიგრაციაში ცხოვრობდა და მუშაობდა: 1933–1937 წლებში — პარიზში, 1937 წლიდან — ამერიკის შეერთებული შტატებში, სადაც იყო ნიუ-იორკის, შემდეგ კოლუმბიის უნივერსიტეტის პროფესორი. მისი ძირითადი შრომებია: „საკრავთა ლექსიკონი” (1913), „საკრავთმცოდნეობის სახელმძღვანელო” (1920). მათში აღწერილი და დახასიათებულია მსოფლიოს ხალხთა საკრავები, მ. შ. ქართულიც, კერძოდ, ჩანგი, ჩონგური, სალამური, სტვირი, გუდასტვირი. აქვს გამოკვლევები ანტიკური მუსიკალური კულტურის შესახებაც. 

## ლიტერატურა
კატეგორია:დაბადებული 29 ივნისი
კატეგორია:დაბადებული 1881
კატეგორია:გარდაცვლილი 5 ნოემბერი
კატეგორია:გარდაცვლილი 1959
კატეგორია:გერმანელი მეცნიერები
კატეგორია:ამერიკელი მეცნიერები
კატეგორია:ნიუ-იორკში გარდაცვლილები
კატეგორია:ბერლინში დაბადებულები
ლევ ზაცეპა

**ლევ გრიგოლის ძე ზაცეპა** (; დ. 20 თებერვალი, 1916, თბილისი, — გ. 22 ნოემბერი, 1996, ლუცკი, უკრაინა) — საბჭოთა არმიის პოლკოვნიკი (1960), საბჭოთა კავშირის გმირი (23 თებერვალი, 1945).

ეროვნებით რუსი, დაიბადა და გაიზარდა თბილისში. 1936 წლიდან იყო სამხედრო სამსახურში. II მსოფლიო ომის (1939–1945) დროს საჰაერო ბრძოლებში გამოჩენილი მამაცობისთვის მაიორ ზაცეპას მიენიჭა საბჭოთა კავშირის გმირის წოდება. ომის შემდეგ მუშაობდა სამხედრო-საჰაერო ძალებში. თადარიგში გავიდა 1960 წელს პოლკოვნიკის წოდებით. ცხოვრობდა უკრაინაში, ქ. ლუცკში. მიღებული ჰქონდა წითელი დროშის, სამამულო ომის, წითელი ვარსკვლავის სხვადასხვა ხარისხის ორდენი, ასევე მედლები.

## ლიტერატურა
* Цкитишвили К. В., Чинчилакашвили Т. Г. Герои Советского Союза из Грузии. Тбилиси, 1981. / стр. 154—156.

კატეგორია:დაბადებული 20 თებერვალი
კატეგორია:დაბადებული 1916
კატეგორია:თბილისში დაბადებულები
კატეგორია:გარდაცვლილი 22 ნოემბერი
კატეგორია:გარდაცვლილი 1996
კატეგორია:საბჭოთა კავშირის გმირები საქართველოდან
ქურთისტანი (მრავალმნიშვნელოვანი)

**ქურთისტანი** შეიძლება აღნიშნავდეს:

* ქურთისტანი — ევრაზიის სამხრეთ-დასავლეთ ნაწილში უმეტესად ქურთებით დასახლებული ეთნო-გეოგრაფიული რეგიონი;
* ირანის ქურთისტანი — ირანის აღმოსავლეთით მდებარე უმეტესად ქურთებით დასახლებული ეთნო-გეოგრაფიული რეგიონი;
* ერაყის ქურთისტანი — ერაყის ჩრდილოეთით მდებარე ავტონომიური რეგიონი;
* ქურთისტანის მაზრა — ყოფილი საბჭოთა კავშირის ადმინისტრაციული ერთეული, 1923-1929 წლებში;
* ქურთისტანის ოსტანი — ირანის 31 ოსტანიდან ერთ-ერთი;
* ქურთისტანის უნივერსიტეტი — სახელმწიფო უნივერსიტეტი ირანში, ქალაქ სანანდაჯში.

კატეგორია:მრავალმნიშვნელოვანი
გარეგინ ზახაროვი

**გარეგინ ვაჩაგანის ძე ზახაროვი** (დ. 1 ნოემბერი, 1954, თბილისი) — ქართველი მეტალურგი.

დაამთავრა საქართველოს პოლიტექნიკური ინსტიტუტის მეტალურგიის ფაკულტეტი (1978). 1978-1984 წლებში მუშაობდა ქ. რუსთავის ქარხანა „ცენტროლიტში” ინჟინრად, 1984 წლიდან — ფ. თავაძის სახელობის მეტალურგიისა და მასალათმცოდნეობის ინსტიტუტის მთავარ მეცნიერ-თანამშრომლად. ნაშრომისათვის „თვითგავრცელებადი მაღალტემპერატურული სინთეზის მაღალეფექტური ტექნოლოგიების შემუშავება ახალი კლასის მასალების მისაღებად” ჯგუფთან ერთად (ზ. ასლამაზიშვილი, გ. ვარშალომიძე, გ. ონიაშვილი) მიენიჭა საქართველოს ეროვნული პრემია (2010). დაჯილდოებულია გიორგი ნიკოლაძის სახელობის პრემიით (2013).

## ლიტერატურა
## რესურსები ინტერნეტში
კატეგორია:დაბადებული 1 ნოემბერი
კატეგორია:დაბადებული 1954
კატეგორია:თბილისში დაბადებულები
კატეგორია:ქართველი მეტალურგები
კატეგორია:საქართველოს პოლიტექნიკური ინსტიტუტის კურსდამთავრებულები (1978)
კატეგორია:საქართველოს ეროვნული პრემიის ლაურეატები
ოლდერნი

**ოლდერნი** ― გაერთიანებული სამეფოს კუნძული, ნორმანდიის კუნძულებიდან ყველაზე ჩრდილოეთით მდებარე დასახლებული კუნძული. მისი სიგრძეა 5 კმ და სიგანე 2,4 კმ. ინგლისის უახლოესი სანაპირო მდებარეობს 88 კილომეტრით ჩრდილოეთით. 1204 წელს გამოეყო ნორმანდიის საჰერცოგოს.

## ლიტერატურა
## სქოლიო
კატეგორია:დიდი ბრიტანეთის გვირგვინის მიწები
კატეგორია:ნორმანდიის კუნძულები
ვისესიმუს ნოქსი

**ვისესიმუს ნოქსი** ('''') (დ. 1752 — გ. 1821) — ინგლისელი ესეისტი და მოძღვარი. ჰქონდა ლიბერალური და პროგრესული შეხედულებები განათლებაზე, განსაკუთრებით ქალებთან დაკავშირებით. 1797 წელს გამოაქვეყნა ორტომიანი წიგნი „საუკეთესო ნაკვესები“, რომლის ერთი ტომი მოიცავს პროზას, მეორე კი პოეზიას. ეს წიგნი წლების განმავლობაში გამოიყენებოდა სტანდარტულ სასკოლო მასალად.

## რესურსები ინტერნეტში 
* Vicesimus Knox: Biography and Works at the Online Library of Liberty
* Laurence M. Vance (2005-10-24): Vicesimus Knox: Minister of Peace

## სქოლიო
კატეგორია:ინგლისელი ესეისტები
კატეგორია:ანგლიკანი მწერლები
ტყის რომანი

**ტყის რომანი** () — ინგლისელი მწერალი ქალის, ენ რადკლიფის რომანი. ნაწარმოები გოტიკური რომანია. ის პირველად 1791 წელს გამოქვეყნდა.

## რესურსები ინტერნეტი
* 

## სქოლიო
კატეგორია:1791 წლის რომანები
კატეგორია:ინგლისური რომანები
კატეგორია:გოტიკური რომანები
კანტორი (მთვარის კრატერი)

**კრატერი კანტორი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა გერმანელი მათემატიკოსების — გეორგ კანტორისა და მორიც კანტორის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ადრეიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 75.72 კმ, სიღრმე — 2.78 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-06
უეიკფილდის მღვდელი

**უეიკფილდის მღვდელი** () — ირლანდიელი მწერლის, ოლივერ გოლდსმითის რომანი. „უეიკფილდის მღვდელი“ არის სატირა XVIII საუკუნეში პოპულარულ სენტიმენტალურ რომანებზე. დაიწერა 1761-1762 წლებში, გამოქვეყნდა ლონდონში 1766 წელს. მიჩნეულია ინგლისური ლიტერატურის კლასიკად

## რესურსები ინტერნეტი
* *The Vicar of Wakefield* at Internet Archive and Google Books (scanned books original editions color illustrated)
* 

კატეგორია:1766 წლის რომანები
კატეგორია:ინგლისური რომანები
კატეგორია:სატირული რომანები
კინგსტონი თემზაზე

**კინგსტონი თემზაზე** () ― უბანი ლონდონში, მის სამხრეთ-დასავლეთ ნაწილში. შედის ამავე სახელწოდების რაიონში. მოსახლეობა დაახლოებით 55 ათასი ადამიანი. ისტორიულად კინგსტონი ინგლისის სამხრეთ-აღმოსავლეთში მდებარე სარის საგრაფოში და ერთ-ერთი უძველესი სავაჭრო ქალაქი იყო.

## ლიტერატურა
*  
*
*
*
*
*

## სქოლიო
კატეგორია:ლონდონის უბნები
ხუანგხეს ცივილიზაცია

მინი|ხუანგხეს აუზი
[მინი|ქვის [ნამგალი, პეილიკანგის კულტურა (ძვ.წ. 7000–5000 წწ.)]]
მინი|იანგშაოს კულტურის სოფლის მაკეტი (ძვ.წ. 4800–2500 წწ.)
მინი|ტავენქოუს კულტურის ჭურჭელი (ძვ.წ. 4300–2400 წწ.)
**ყვითელი მდინარის ცივილიზაცია**, **ხუანგხეს ცივილიზაცია** ან **ხუანგხეს ველის ცივილიზაცია** () — უძველესი ჩინური ცივილიზაცია მდინარე ხუანგხეს ცენტრალურ და ქვედა აუზებში. ამ ტერიტორიაზე სოფლის მეურნეობა ყვითელი მდინარის ჭალებში დაიწყო და მალევე, წყალდიდობების კონტროლისა და ყვითელი მდინარის ირიგაციის წყალობით, ქალაქები განვითარდა და პოლიტიკური ძალაუფლებაც გაძლიერდა. ხუანგხეს ცივილიზაცია „ძველი სამყაროს ოთხი ძირითადი ცივილიზაციიდან“ ერთ-ერთია და ხშირად შედის აღმოსავლეთ აზიის ისტორიის სახელმძღვანელოებში. თუმცა, ამ სიაში მხოლოდ ყვითელი მდინარის ცივილიზაციის მოხსენიების პრაქტიკა მოძველდა, რაც დღევანდელი ჩინეთის ტერიტორიაზე სხვა ადრეული კულტურების, კერძოდ კი იანძისა და ლიაოს ცივილიზაციების აღმოჩენის შედეგია. ამ ტერიტორიაზე ნეოლითის ეპოქის იანგშაოსა და ლუნგშანის კულტურები არსებობდა და განვითარდა შანგისა და ჭოუს დინასტიებად, ბრინჯაოს ხანაში.

## კულტურები 
მინი|ყვითელი მდინარის ხეობის შუა ნეოლითის დასახლების მოდელი

* ნანჭუანგთოუ (სხვადასხვა დათარიღების მიხედვით, ძვ. წ. 10600-დან 7500 წლამდე)
* პეილიკანგის კულტურა (ძვ. წ. 7000 – ძვ. წ. 5000)
* ციშანის კულტურა (ძვ. წ. 6500 – ძვ. წ. 5000 წწ.)
* ტატივანური კულტურა (ძვ. წ. 6000 – ძვ. წ. 5000 წწ.)
* პეისინის კულტურა (ძვ. წ. 6000 – ძვ. წ. 5000 წ.)
* იანგშაოს კულტურა (ძვ. წ. 5000 – ძვ. წ. 3000 წწ.)
* ტაუენქოუს კულტურა (ძვ.წ. 4300 – ძვ.წ. 2400)
* ლუნგშანის კულტურა (ძვ.წ. 3000 – ძვ.წ. 1900)
* შიმაოს კულტურა (ძვ.წ. 2300 - ძვ.წ. 1800)
* ერლითოუს კულტურა (ძვ.წ. 2000 – ძვ.წ. 1600)
* ერლიკანგის კულტურა (ძვ.წ. 1600 – ძვ.წ. 1400)

## იხილეთ აგრეთვე 
* იანძის ცივილიზაცია
* ლიაოს ცივილიზაცია

## სქოლიო
კატეგორია:ჩინეთის ისტორია
კატეგორია:უძველესი ცივილიზაციები
კარლოსი (მთვარის კრატერი)

**კრატერი კარლოსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა მამაკაცის ესპანური სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 4.67 კმ, სიღრმე — 0.81 კმ.

## სატელიტური კრატერები 
კარლოსის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
ბონდ-სტრიტი

**ბონდ-სტრიტი** () ― ქუჩა ლონდონში, უესტ-ენდში. ერთადერთი ქუჩაა, რომელიც ერთმანეთთან აკავშირებს პიკადილისა და ოქსფორდ-სტრიტს. XVIII საუკუნიდან მოყლებული იყო მდიდრული სავაჭრო ქუჩა. მასზე თავმოყრილია ძვირადღირებული მოდის და საიუველირო მაღაზიები, კერძო გალერეები.

## რესურსები ინტერნეტში
*

კატეგორია:ლონდონის ქუჩები
ვისტი

**ვისტი** — ბანქოს კლასიკური თამაში. განკუთვნილია ოთხი მოთამაშისთვის. გამოიგონეს ინგლისში. თამაშობდნენ სხვა სახელით XVI საუკუნიდან, ფართოდ იყო გავრცელებული XVIII-XIX საუკუნეებში და გახდა დასავლურ სამყაროში ყველაზე პოპულარული ბანქოს თამაში 1900-იან წლებში ბრიჯის გამოჩენამდე. საბმიუხედავად წესების სიმარტივისა, აქვს სტრატეგიული ხასიათი.

## ლიტერატურა
კატეგორია:ბანქო
იანძის ცივილიზაცია

მინი|იანძის აუზი
მინი|აზიური ბრინჯი, მოყვანილი ძვ.წ. IX ათასწლეულიდან
მინი|ქუძიალინგის კულტურის ჩონჩხები და სამარხი ჭურჭელი (ძვ.წ. 3400–2600 წწ.)
**იანძის ცივილიზაცია** () — ჩინეთში, იანძის აუზში არსებული სხვადასხვა უძველესი ნეოლითური და ბრინჯაოს ხანის კულტურების ზოგადი სახელწოდება. მდებარეობდა ხუანხეს ცივილიზაციის მეზობლად.

## კულტურები 
### ზემო იანძი 
* ფენგტოუშანის კულტურა (7000–6100 ძვ. წ.)
* ტასის კულტურა (ძვ.წ. 5000–3000 წწ.)
* ქუძიალინგის კულტურა (3400–2600 ძვ. წ.)
* შიძიახეს კულტურა (2500–2000 ძვ. წ.)

### ქვემო იანძი 
* ხემუტუს კულტურა (ძვ.წ. 5500–3300 წწ.)
* მაძიაპანგის კულტურა (5000–3300 ძვ. წ.)
* სუნგძის კულტურა (ძვ. წ. 3800–3300)
* ლიანგჭუს კულტურა (3300–2300 ძვ. წ.)
* ვუჩენგის კულტურა (ძვ. წ. 1600–?)

## აგრეთვე იხილეთ 
* ხუანგხეს ცივილიზაცია
* ლიაოს ცივილიზაცია

## სქოლიო 
კატეგორია:ჩინეთის ისტორია
ანდრე ლუმიერი

**ანდრე ლუმიერი** (დ. 22 ივნისი, 1894 — გ. 26 ნოემბერი, 1918) — ფრანგი მსახიობი, ცნობილი მოკლემეტრაჟიანი ფილმით - *„პატარას საუზმე“* (1895).
## ბავშვობა და კარიერა
ანდრე ლუმიერი დაიბადა 1894 წლის 22 ივნისს, ლიონში, საფრანგეთში. ის ოგუსტ ლუმიერისა და მარგარეტ ლუმიერის ერთადერთი ქალიშვილი იყო. 1895 წელს, 1 წლის ასაკში, ანდრე მოკლემეტრაჟიან ფილმ *„პატარას საუზმეში“* გადაიღეს. 1896 წლის მუნჯ მოკლემეტრაჟიან ფილმში, *„ბავშვური კამათი“*, ანდრე შესაძლოა კადრში მყოფი ორი ბავშვიდან ერთ-ერთი იყოს.
## გარდაცვალება
1918 წელს, 26 ნოემბერს, ლიონში, საფრანგეთში, ანდრე ლუმიერი ესპანური გრიპის გართულების გამო, 24 წლის ასაკში გარდაიცვალა.
## ფილმოგრაფია
**„პატარას საუზმე“* — როგორც საკუთარი თავი;
**„თევზაობა ოქროს თევზისთვის“* — როგორც საკუთარი თავი;
**„ნავით სეირნობიდან დაბრუნება“* — როგორც საკუთარი თავი;
**„ბავშვები სათამაშოებით“* — როგორც საკუთარი თავი;
**„ბავშვები წრეში“* — როგორც საკუთარი თავი;
## თანამედროვეობა
ანდრე ლუმიერი გვხვდება 2016 წლის დოკუმენტურ ფილმში: *„ლუმიერი!“*.
## სქოლიო
კატეგორია:დაბადებული 1894
კატეგორია:დაბადებული 22 ივნისი
კატეგორია:გარდაცვლილი 1918
კატეგორია:გარდაცვლილი 26 ნოემბერი
კატეგორია:XX საუკუნის ფრანგი ქალი მსახიობები
მოჯირითეების ტრიუკები

***„მოჯირითეების ტრიუკები“*** (ასევე ცნობილი, როგორც ***„La Voltige“***) — 1895 წლის ფრანგული,  მოკლემეტრაჟიანი, შავ-თეთრი, მუნჯი, დოკუმენტური ფილმი. მისი რეჟისორი და პროდიუსერი იყო ლუი ლუმიერი. გადაიღეს ლიონში, რონის დეპარტამენტში, რონა-ალპებში, საფრანგეთში. მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია.

ფილმი ლუმიერების სინემატოგრაფის პირველი სარეკლამო პრეზენტაციის ნაწილს წარმოადგენდა (1895 წლის 28 დეკემბერი, სალონი ინდიენი, გრან-კაფე, კაპუცინების ქუჩის N14, პარიზი).
## გადაღების პროცესი
გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## შინაარსი
სამი კაცი და ცხენი ველზე დგანან. პირველი, თეთრად შემოსილი მამაკაცი ცხენის აღვირს იჭერს, ხოლო მეორე, შავოსანი კაცი უყურებს და ეხმარება მესამე მათგანს, რომელიც ცხენზე შემოჯდომას ცდილობს. ექვსი წარუმატებელი მცდელობის შემდეგ, მესამე კაცი საბოლოოდ ახერხებს ასვლას და ცხენზე გვერდულად შემომჯდარი აპირებს ჯირითს.
## რესურსები ინტერნეტში
* Complete video at The Lumiere Institute (სჭირდება QuickTime)
* 
* *La Voltige*YouTube-ზე
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
ბავშვები სააბატოდან

**ბავშვები სააბატოდან** () — ირლანდიელი მწერალი ქალის, რეჯინა მარია როჩის რომანი. ნაწარმოები გოტიკურ-რომანტიკული რომანია. ის პირველად 1796 წელს გამოქვეყნდა ლონდონში ოთხ ტომად.

## რესურსები ინტერნეტი
* The Children of the Abbey at Faded Page

## სქოლიო
კატეგორია:1796 წლის რომანები
კატეგორია:ინგლისური რომანები
კატეგორია:გოტიკური რომანები
კატეგორია:რომანტიკული რომანები
მჭედლები

***„მჭედლები“*** (ასევე ცნობილი, როგორც ***„Les Forgerons“***) — 1895 წლის ფრანგული, მოკლემეტრაჟიანი, შავ-თეთრი, მუნჯი, დოკუმენტური ფილმი. მისი რეჟისორი და პროდიუსერი ლუი ლუმიერი იყო. მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია.

ფილმი ლუმიერების სინემატოგრაფის პირველი სარეკლამო პრეზენტაციის ნაწილს წარმოადგენდა (1895 წლის 28 დეკემბერი, სალონი ინდიენი, გრან-კაფე, კაპუცინების ქუჩის N14, პარიზი).
## გადაღების პროცესი
გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## შინაარსი
ორი მჭედელი მუშაობს. ეკრანის მარცხნივ მდგომი კაცი გრდემლს ჩაქუჩს ურტყამს, ხოლო მარჯვნივ მდგომი მოწყობილობას ქოქავს. მარცხენა ჩაქუჩით დამუშავებულ რკინას გრდემლიდან იღებს და წყლიან ვედროში დებს. ფილმის დასასრულს კადრში მესამე კაცი შემოდის, რომელსაც ხელში ბოთლი და ღვინის ჭიქა უკავია, გრდემლთან მდგარ მჭედელს ჭიქას აწვდის, შემდეგ კი ღვინოსაც უსხამს.
## რესურსები ინტერნეტში
*Complete video at The Lumiere Institute
* 
* *Les Forgerons* YouTube-ზე.
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
ნეაპოლი (მოკლემეტრაჟიანი ფილმი)

***„ნეაპოლი“*** — 1898 წლის მუნჯი, დოკუმენტური, მოკლემეტრაჟიანი ფილმი. გადაიღეს ძმებმა ლუმიერებმა, ნეაპოლში. ამ ჩანაწერს დიდი როლი ენიჭება ნეაპოლის კინოისტორიაში, რადგან *„ნეაპოლი“* არა მხოლოდ ერთ-ერთი პირველი (ან უპირველესი) ჩანაწერია, რომელიც ქალაქს ვიდეოში ასახავს, არამედ ერთ-ერთი პირველი ფილმია რომელიც ძმებმა ლუმიერებმა შექმნეს.
## შინაარსი
ფილმი შედგება სხვადასხვა კადრებისაგან, მათ შორის: ვია-მარინა, ვია-ტოლედო, ნავმისადგომი (კადრში ჩანს ვეზუვი), და ბორგო-სანტა-ლუსია.
## რესურსები ინტერნეტში
* 
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
კარმო: ნახშირის მოპოვება

***„კარმო: ნახშირის მოპოვება“*** (ასევე ცნობილი, როგორც ***„Carmaux, défournage du coke“***) — ძმებ ლუმიერების მიერ 1896 წელს გადაღებული ფრანგული ფილმი. გადაღების ადგილია სუ-დუ-ტარნის ფოლადის დამუშავება, კარმო, სამხრეთ საფრანგეთში მდებარე მდინარე ტარნის მახლობლად.
## შინაარსი
ფილმი დაახლოებით ერთწუთიანია. კადრში ვხედავთ თუ როგორ გამოაქვთ მუშებს დიდი ნახშირის ბლოკი ამონაგიდან. ერთი მუშა ამ ბლოკს გასაგრილებლად წყალს ასხამს, ხოლო სხვები ფოცხებით შლიან მასას. ფონზე ვხედავთ სხვა მაღაროელებსაც, რომლებსაც ნახშირი ურიკებით დააქვთ.
## რესურსები ინტერნეტში
* 
*Watch *Carmaux, défournage du coke* YouTube-ზე.
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
კვერცხის წვნიანი

**კვერცხის წვნიანი** (ჩინ. **蛋花湯**) — ჩინური წვნიანი, რომლის მოსამზადებლადაც ქათმის ბულიონში ათქვეფილ კვერცხს ასხამენ. წვნიანს ხშირად უმატებენ ისეთ სანელებლებს, როგორიცაა შავი ან თეთრი წიწაკა, წვრილად დაჭრილი მწვანე ხახვი და ტოფუ.  ბულიონში ხარშვის ბოლო მომენტებში ათქვეფილი კვერცხის თხელ მასას ურევენ, შედეგად კი მიიღება მოხარშული კვერცხის თხელი, აბრეშუმისებრი ძაფები ან პატარა ფანტელები, რომლებიც წვნიანში ტივტივებს
.

## ჩინური სამზარეულო 
ჩინურ სამზარეულოში კვერცხის წვნიანებს უფრო თხელი კონსისტენცია აქვთ, ვიდრე ამ კერძის დასავლურ ვარიანტებს. რეგიონის მიხედვით, მათ შეიძლება დაუმატონ ისეთი ინგრედიენტები, როგორიცაა ტოფუ, მწვანე ხახვი, ლობიო და სიმინდი.

## ამერიკულ-ჩინური სამზარეულო 
აშშ-ში კვერცხის წვნიანს ხშირად სთავაზობენ  მომხმარებელს ერთ-ერთ მთავარ კერძად, როგორც ჩინური, ისე ზოგიერთი ამერიკული რესტორნის მენიუში. მას ასევე უწოდებენ კვერცხის ყვავილის წვნიანს, რაც მისი სიტყვასიტყვით ნათარგმნი ჩინური სახელწოდებაა. ზოგჯერ, კერძის შესასქელებლად სიმინდის სახამებელს იყენებენ. 

## ლაოსური სამზარეულო 
*მი კა ტი* ლაოსური კერძია, რომელიც წააგავს კვერცხის წვნიანს. ის ქოქოსის რძით მზადდება
. 

## ევროპული სამზარეულო 
### იტალია 
იტალიაში პოპულარულია სტრაჩატელა, კვერცხის წვნიანის ვერსია, რომელიც მზადდება კვერცხითა და პარმეზანის ყველით. მისი მსგავსია ზუპა პავეზე – ბულიონის, პურისა და მოხარშული კვერცხის კერძი.

### საფრანგეთი 
ტურინი, ანუ ნივრის წვნიანი, მზადდება კვერცხის ცილით, რომელსაც წვენში ურევენ.

### ესპანეთი 
ესპანეთში, საფრანგეთის მსგავსად, ბულიონის შესასქელებლად კვერცხის ცილას იყენებენ. 

### ავსტრია 
ავსტრიაში კვერცხის წვნიანს აქვს მარტივი, ტრადიციული რეცეპტი, რომელსაც ძირითადად ძალიან პატარა ბავშვებისთვის ან ავადმყოფი ადამიანებისთვის ამზადებენ. ათქვეფილ კვერცხს ურევენ ფქვილს და მიღებული მასით მდუღარე წყალში პატარა ბურთულებს ქმნიან. 

### პოლონეთი 
პოლონური კვერცხის წვნიანი ძალიან ჰგავს ავსტრიულს.  პოლონეთში კვერცხისა და ფქვილის ნარევს ცალკე ხარშავენ, მოხარშვის შემდეგ კი სოუსს ან რძეს უმატებენ.

### რუსეთი 
რუსეთში მოხარშული კვერცხის მასას აზავებენ დაჭრილი მწვანე ხახვითა და შავი პილპილით. სამხრეთ რეგიონებში გვხვდება კვერცხის ცომის პელმენებიც, მაგ. „ზარმაცი ვარენიკი“ (*варе́ники*) ან უკრაინული „ჰალუშკი“ (*галушка*).

### კვიპროსი და საბერძნეთი 
კვიპროსსა და საბერძნეთში კვერცხს თქვეფენ და შემდეგ ნელა ურევენ წვნიანში, რათა არ შედედდეს. ზოგჯერ უმატებენ ლიმონსა და ბრინჯს.

## გალერეა

File:Chinese gyeran-tang.jpg
File:Dàn huā tāng.jpg
File:Egg drop soup (1).jpg
File:Egg drop soup (cropped).jpg

## სქოლიო
კატეგორია:აპეტაიზერები
კატეგორია:კერძები
კატეგორია:კერძები ძირითადი ინგრედიენტებით
კატეგორია:სამზარეულო
კატეგორია:ჩინური სამზარეულო
კატეგორია:კულინარია
გაეროს უშიშროების საბჭოს რეზოლუცია 462

**გაეროს უშიშროების საბჭოს რეზოლუცია 462** მიიღეს 1980 წლის 9 იანვარს, მას შემდეგ რაც განიხილა საბჭოს დღის წესრიგის საკითხი და მუდმივ წევრებს შორის ერთსულოვნების არარსებობის გამო, საბჭომ გადაწყვიტა გაეროს გენერალური ასამბლეის საგანგებო სხდომის მოწვევა საბჭოთა კავშირის ავღანეთში შეჭრის განსახილველად.

რეზოლუცია 462-ის მიღებამდე ორი დღით ადრე, რეზოლუციის წინა პროექტს ვეტო დაადო საბჭოთა კავშირმა. რეზოლუციის პროექტის განხილვის დროს, საბჭოს ზოგიერთმა წევრმა ხაზი გაუსვა სიტუაციის სერიოზულ ხასიათს და რომ ეს ამართლებდა გენერალურ ასამბლეაზე დებატებს.

„უშიშროების საბჭომ, საკითხი განიხილა თავისი 2185-ე სხდომის დღის წესრიგზე, რომელიც შეიცავს დოკუმენტში S/Agenda/2185, იღებს მხედველობაში, რომ მუდმივ წევრებს შორის ერთსულოვნების არარსებობამ 2190-ე სხდომაზე ხელი შეუშალა მას განეხორციელებინა თავისი პირველადი პასუხისმგებლობა საერთაშორისო მშვიდობისა და უშიშროების შენარჩუნებაზე, წყვეტს მოიწვიოს გენერალური ასამბლეის საგანგებო სესია დოკუმენტში S/Agenda/2185 მოცემული საკითხის განსახილველად.“

რეზოლუცია მიიღეს 12 ხმით 2-ის წინააღმდეგ (აღმოსავლეთ გერმანია, საბჭოთა კავშირი), ზამბიამ თავი შეიკავა ხმის მიცემისგან.

რეზოლუციის შემდეგ, რეზოლუციით მითითებული გაეროს გენერალური ასამბლეის მეექვსე საგანგებო სესია გაიმართა.

## რესურსები ინტერნეტში
*[Text of the Resolution at undocs.org](https://undocs.org/S/RES/462(1980))

## სქოლიო
კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები ავღანეთის შესახებ
კატეგორია:გაეროს უშიშროების საბჭოს რეზოლუციები საბჭოთა კავშირის შესახებ
კატეგორია:1980 წელი ავღანეთში
კატეგორია:1980 წელი საბჭოთა კავშირში
კასინი (მთვარის კრატერი)

**კრატერი კასინი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ფრანგი-იტალიელი მათემატიკოსისა და ასტრონომის, ჯოვანი დომენიკო კასინისა და მისი შვილის, ფრანგი ასტრონომის ჟაკ კასინის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ადრეიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 56.88 კმ, სიღრმე — 2.44 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-05
კენია (მრავალმნიშვნელოვანი)

**კენია** შეიძლება აღნიშნავდეს:

* კენია — სახელმწიფო აღმოსავლეთ აფრიკაში, ინდოეთის ოკეანის სანაპიროზე;
* კენია — 1963 წლის 12 დეკემბრიდან 1964 წლის 12 დეკემბრამდე არსებული სუვერენული სახელმწიფო აფრიკაში;
* კენია — ვულკანური მასივი კენიაში. კილიმანჯაროს შემდეგ აფრიკის სიმაღლით მეორე მწვერვალი.

კატეგორია:მრავალმნიშვნელოვანი
ჩედვიკი (მთვარის კრატერი)

**კრატერი ჩედვიკი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ბრიტანელი ფიზიკოსის, ჯეიმზ ჩედვიკის პატივსაცემად (დაამტკიცა საერთაშორისო ასტრონომიულმა კავშირმა 1985 წელს).

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 29.74 კმ, სიღრმე — 2 კმ.

## სატელიტური კრატერები 
ჩედვიკის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-25
ზაჰირ ალ-დინ ნიშაბური

**ზაჰირ ალ-დინ ნიშაბური** (; გ. დაახლ. 1184 ან 1185) — ირანელი ისტორიკოსი, სპარსულ ენაზე დაწერილი ისტორიული თხზულების — „სელჩუკნამეს” ავტორი.

ნიშაბურის შესახებ ბიოგრაფიული ცნობები მწირია. მის ნაშრომში გადმოცემულია სელჩუკიანთა გენეალოგია, დიდი სელჩუკებისა და ერაყის სელჩუკიანთა ისტორია ამ დინასტიის უკანასკნელი წარმომადგენლის თოღრულ III-ის ტახტზე ასვლამდე (1177). თხზულებაში არის ცნობები სამხრეთ კავკასიის ქვეყნებში, კერძოდ, საქართველოში სელჩუკიანთა შემოსევის შესახებ.

## ლიტერატურა 
* Bosworth, C.E. (1995). "Nīs̲h̲āpūrī". In Bosworth, C. E.; van Donzel, E.; Heinrichs, W. P. & Lecomte, G. (eds.). The Encyclopaedia of Islam, Second Edition. Volume VIII: Ned–Sam. Leiden: E. J. Brill. p. 64. ISBN 978-90-04-09834-3.

კატეგორია:გარდაცვლილი 1180-იანები
კატეგორია:ირანელი ისტორიკოსები
კატეგორია:უცხოელი ავტორები საქართველოსა და ქართველების შესახებ
კატეგორია:დაბადების წელი უცნობია
ზეამეთი

**ზეამეთი** — სახელმწიფო მიწის კატეგორია ოსმალეთის იმპერიაში, სახელმწიფოს მიერ პირობით ნაწყალობევი მიწა. 

ზეამეთის წლიური შემოსავალი, გადასახადების სახით, შეადგენდა 20–100 ათას ახჩამდე. მისი მფლობელი — ზაიმი — ვალდებული იყო ომის დროს ლაშქრობაში გამოსულიყო და შემოსავლის ყოველ 5 ათას ახჩაზე ერთი შეიარაღებული მხედარი — ჯებელი გამოეყვანა. ამ მოვალეობის შეუსრულებლობის შემთხვევაში მას ზეამეთი ჩამოერთმეოდა. ზაიმი ვალდებული იყო იქ ეცხოვრა, სადაც მისი ზeამეთი იყო. ზეამეთი მემკვიდრეობით მამიდან შვილზე გადადიოდა, მაგრამ არ შეიძლებოდა მისი გაყიდვა, გასხვისება და ვაკუფად შეწირვა. ზეამეთის ბოძების წესი გაუქმდა XIX საუკუნის 30-იან წლებში სამხედრო-ლენური სისტემის ლიკვიდაციასთან ერთად. ზოგიერთი ისტორიკოსის აზრით, ზეამეთი გავრცელებული იყო ოსმალეთის მიერ დაპყრობილ ქართულ მიწებზეც.

## ლიტერატურა
კატეგორია:ოსმალეთის იმპერიის ისტორია